মাদরাসার পরিচালক মনির হোসেন দাবি করেন, রোববার রাতে শোয়ার বিছানা বদল করে দেয়ায় রাগে-ক্ষোভে আত্মহত্যা করেছে সাকিব। তিনি দাবি করেন, সাকিব বাথরুমে ঢুকে নিজের পরনের লুঙ্গি খুলে তা রশির মত পেঁচিয়ে বাথরুমের ভেন্টিলেটরের গ্রিলের সাথে বেঁধে আত্মহত্যা করে। সাকিবের মৃত্যু সম্পর্কে মাদরাসা পরিচালকের বক্তব্যের সমর্থন করে সেখানকার অন্য শিক্ষার্থীরা বলেন, এর আগেও সাকিব ছুরি নিয়ে বাথরুমে ঢুকে আত্মহত্যার চেষ্টা করেছিল। ওই ঘটনার পর মাদরাসার পরিচালক সাকিবকে না রাগাতে সবাইকে সতর্ক করে দিয়েছিলেন।